William Faulkner
Ur romantour stadunanat e oa William Cuthbert Faulkner (Falkner e wir anv. E 1919 e voe kemmet anv ar skrivagner, "Falkner" a droas da "Faulkner" dre ur vi-koukoug e talbenn e levr kentañ ; pa voe goulennet outañ ha ret e oa reizhañ e respontas « An daou zo mat din. » ), ganet d'an 25 a viz Gwengolo 1897 e New Albany (Mississippi) ha marvet d'ar 6 a viz Gouere 1962 e Byhalia (Mississippi).

E dud a oa eus familhoù kozh aet ar stal da fall ganto gant Brezel diabarzh Stadoù-Unanet Amerika.

Lakaet en deus war wel spered e rannvro, "Su don" SUA hag e berzhioù : ar baourentez, ar ouennouriezh hag an amzer o tibunañ war e bouez dindan an heol tomm-skaot. Ur romantour hag ur saver danevelloù difaezus eo bet, hag unan eus ar varrekañ evel ma voe diskouezet pa yeas Priz Nobel al Lennegezh gantañ e 1949.

Buhez 
N'eus ket nemeur a ditour war bugaleaj William Faulkner nemet e oa ganet en ur familh tudjentil, an den illurañ ar c'horonal Falkner, brudet evit e roll e Lu ar C'hengevredad, lu Stadoù Su SUA o stourm evit ma chomfe dezho ar gwir da virout ar sklavelezh evit gounit o douaroù.

Emouestlet e oa er Royal Air Force e Toronto (Kanada), met ne c'hellas ket William yaouank mont da glask ar gloar er Brezel-bed kentañ pa zeuas ar peoc'h e 1918.

E 1919 e lakaas embann ur varzhoneg, L'après-midi d'un faune dindan e anv-pluenn William Faulkner goude ur vi-koukoug.

E-pad 7 vloaz e skrivas barzhonegoù ha skridoù barnerezh lennegel en ur glask brud e Memphis (Tennessee), an tostañ kêr, en Orleañs Nevez, New York ha Pariz.

E 1929 e timezas gant Estelle Oldham ha mont a rejont da chom da Orleañs-Nevez.

E wreg, dizimezet, a oa daou vugel dezhi hag advabañ a reas anezho. Prenañ a reas un ti kaer ante bellum (mod tiez ar berc'hennerien vras en amzer ar sklavelezh), Rowan Oak e anv.

Goude bezañ savet daou romant Soldiers' Pay (1926) ha Mosquitoes (1927) e vagas spi da gaout brasoc'h brud diwar an trede, Sartoris (1929). 

Muioc'h a verzh a c'hounezas diwar The Sound and the Fury e 1929 avat, ha muioc'h c'hoazh gant ar romant berr As I Lay Dying (1930).

Oberennoù

Faltazi
 Romantoù

 Istorioù berr

 C'hoariva
1921 : Marionettes
1951 :Requiem for a Nun
 Senariooù
Embannet
1932 : Flesh
1933 : Today We Live
1936 : The Road to Glory • Banjo on My Knee
1937 : Slave Ship 
1939 : Gunga Din • Drums Along the Mohawk
1944 : To Have and Have Not
1945 : The Southerner • Mildred Pierce
1946 : The Big Sleep
1955 : Land of the Pharaohs
Diembann
1932 : Night Bird • Manservant • The College Widow • Absolution • Flying in the Mail
1933 : War Birds • Louisiana Lou
1942 : The De Gaulle Story
1943 : Country Lawyer • Battle Cry
1945 : Stallion Road
 Dastumadoù barzhoniezh
1921 : Vision in Spring
1924 : The Marble Faun and A Green Bough
1981 : Helen, a Courtship and Mississippi Poems
 Arnodskridoù
1953 : A Note On Sherwood Anderson
1954 : Mississippi • A Guest's Impression of New England 
1955 : An Innocent at Rinkside • Kentucky: May: Saturday • On Privacy • Impressions of Japan • To the Youth of Japan 
1956 : Letter to the Northern Editor • On Fear: Deep South in Labor: Mississippi • A Letter to the Leaders in the Negro Race 
1961 : Albert Camus

E brezhoneg 
 Ur rozenn evit Emili - Troidigezh gant Yann Talbot (Al Liamm niv. 302/303, Mae-Eost 1997, pp. 300-315)

Levrlennadur
 Kirk, Robert W. (1965). Faulkner's People: A complete guide and index to the characters and fiction of William Faulkner. Los Angeles : University of California Press, 1965 (ASIN ‏: ‎B0007F1G74)
 Fargnoli, Nicholas A., Golay, Michael & Hamblin, Robert W.. Critical Companion to William Faulkner: A Literary Reference to His Life And Work. New York : Facts on File, 2008

Notennoù

Ganedigezhioù 1897
Marvioù 1962
Meneger ar skrivagnerien
Skrivagnerien SUA
Skrivagnerien saoznek
Priz Nobel al lennegezh